După ce a obținut un nou mandat, preşedintele rus Vladimir Putin a anunţat consolidarea în continuare a organizaţiilor militare şi de securitate, relatează miercuri, 20 martie, DPA.
Putin afirmă că Ucraina este agresorul și că poporul rus nu se va lăsa intimidat.
"Desigur, astăzi - şi mai ales astăzi - consolidarea capacităţii de apărare şi a securităţii statului rus este deosebit de importantă", a declarat Putin agenţiei de ştiri de stat TASS la o întâlnire cu liderii grupurilor parlamentare.
El a portretizat încă o dată Ucraina, pe care a atacat-o, ca pe un agresor şi a declarat că poporul rus nu va fi intimidat.
Referindu-se la intensificarea bombardamentelor asupra regiunilor ruseşti de la frontiera cu Ucraina, Putin a spus că inamicul obţine exact opusul a ceea ce intenţionează prin acţiunile sale.
Au existat victime de partea rusă, dar acestea sunt mici în comparaţie cu numărul victimelor şi amploarea distrugerilor pe care Rusia le-a provocat Ucrainei.
Deşi a făcut apel de la Moscova la curajul propriului popor, Putin nu a vizitat niciodată frontul de când a început războiul, în urmă cu mai bine de doi ani. În schimb, preşedintele ucrainean Volodimir Zelenski a făcut numeroase vizite pe front.
De asemenea, Putin a stat recent departe de regiunile ruseşti care au fost atacate.